da en de de de da en da de en sv nb da de id da da da da da da da da da da da da da da sv da da da da da sv de de da de da ru ms da en en
NADA er en øreakupunkturbehandling, der består af fem punkter, der sættes i hvert øre. Nålene skal sidde i ørerne i 45 minutter, hvor man sidder afslappet i rolige omgivelser.
Typisk består et behandlingsforløb af cirka 20 behandlinger, hvor man behandler intensivt i starten i den akutte fase, hvilket vil sige et par gange om ugen, og herefter trapper man langsomt ud og behandler til sidst efter behov.
NADA er en styrkende behandling, der får kroppen og hovedet til at slappe af og giver indvendig ro samtidig med, at kroppens egne sanser og ressourcer styrkes. Således aktiverer nålene ens eget system, og balancerer kroppen på en blid og selvhelbredende måde over en længere periode.
NADA øreakupunktur er godkendt af Sundhedsstyrelsen, når behandleren er certificeret fra NADA Danmark.
NADA blev udviklet i 70’erne i USA, hvor det blev brugt til at afhjælpe stoftrang og reducere abstinenser blandt misbrugere. I dag er NADA så udbredt i USA, at man i flere amerikanske stater har oprettet Drug Courts, hvor man kan vælge mellem en fængselsdom eller en behandlingsdom, hvori NADA indgår. Siden har det vist sig, at NADA kan meget mere end det, og NADA anvendes nu i langt større udstrækning.
NADA anvendes med rigtig gode resultater blandt andet til behandling af:
Hedeture hos kvinder i overgangsalderen
Bivirkninger ved kemoterapi som hedeture, søvnløshed, tankemylder og stress
Palliative forløb hvor både patient og pårørende behandles
Da NADA ofte anvendes i forbindelse med psykiske ubalancer, skal det ses som supplement til en primær behandling som fx medicin, fysioterapi, psykologsamtaler eller TCM akupunktur.
Hvis du vil vide mere om NADA øreakupunktur, kan du læse mere på NADA Danmarks hjemmeside: www.nada-danmark.dk.
Christian X’s Allé 168
@ Copyright Webdesign af ANINE & CO